**ՀԻՄՆԱՎՈՐՈՒՄ**

**«ԱՐՄԵՆ ՆԱԼԲԱՆԴՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N 286 որոշմամբ հաստատված կարգի 29-36-րդ կետերի պահանջներին համապատասխան։

 Աբովյան համայնքի ղեկավարին է դիմել Արմեն Նալբանդյանը իրեն սեփականության իրավունքով պատկանող (հիմք` 2024 թվականի մայիսի 27-ի N 27052024-07-0159 վկայական) Աբովյան քաղաքի Տարտուի փողոց թիվ 32/1 հասցեում գտնվող 24.9 քառակուսի մետր մակերեսով հասարակական կառուցապատման հողամասը համայնքային սեփականություն հանդիսացող հողամասի հետ փոխանակելու համար։

Հաշվի առնելով այն հանգամանք, որ նշված տարածքը համաձայն ՀՀ կառավարության 09.08.2007 թ. N 1036-Ն որոշման նախատեսված է կրթական և գիտական օբյեկտի համար, ուստի սեփականատիրոջը շինարարության թույլտվություն չի տրամադրվի, ելնելով վերոգրյալից առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2024 թվականի հունիսի 14-ի N 14062024-07-0147 վկայական) Աբովյան քաղաքի Հատիսի փողոց թիվ 97 հասցեում գտնվող 24.9 քառակուսի մետր մակերեսով հասարակական կառուցապատման հողամասի հետ: Առկա է նաև «ՎԱՐՄՕՆ ՌԻԵԼԹԻ» ՍՊԸ կողմից 25.06.2024թ. 317Ա/Վ-024 և 317/Վ-024 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող հողամասի շուկայական արժեքը կազմում է 1 450 000 դրամ և համայնքային հողամասի շուկայական արժեքը կազմում է 1 360 000 դրամ:

«Արմեն Նալբանդյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**